*Projekts*

**Ministru kabineta vēstule Latvijas Republikas Saeimai**

*Par Saeimas Sociālo un darba*

*lietu komisijas2014. gada 8. aprīļa*

*vēstuli Nr. 9/9-2-n/73-11/14*

Ministru kabinets ir izskatījis Saeimas Sociālo un darba lietu komisijas 2014. gada 8. aprīļa vēstuli Nr. 9/9-2-n/73-11/14 un sniedz sekojošu viedokli.

Informējam, ka izstrādājot fiskālās attīstības scenāriju Latvijas Stabilitātes programmas 2014.- 2017.gadam sagatavošanai, Finanšu ministrija fiskālajās prognozēs jau ir ņēmusi vērā izdevumu palielinājumu valsts budžetā, kas izriet no likumprojekta “Grozījumi likumā “Par valsts pensijām””, kas attiecīgi ir samazinājis pieejamās fiskālās telpas apmēru 2015., 2016., un 2017.gadam.

Finanšu ministrija tuvākajos mēnešos uzsāks darbu pie makroekonomiskās attīstības scenārija un fiskālās attīstības scenārija atjaunošanas, lai nodrošinātu atjaunoto prognožu iesniegšanu Ministru kabinetā š.g. 25. augustā, saskaņā ar Ministru kabineta 2014. gada 12. marta (prot. Nr.14 26.§) rīkojumu Nr. 113 *“Par likumprojekta "Par vidēja termiņa budžeta ietvaru 2015., 2016. un 2017.gadam" un likumprojekta "Par valsts budžetu 2015.gadam" sagatavošanas grafiku”*.

Līdz ar to uzskatām, ka, lai gan Saeimas lēmums par likumprojekta “Grozījumi likumā “Par valsts pensijām”” apstiprināšanu galīgajā lasījumā rada neatbilstību attiecībā pret Fiskālās disciplīnas likuma nosacījumiem, lēmumu par to ir vai nav nepieciešams izstrādāt kompensējošos pasākumus racionālāk būtu pieņemt rudenī, kad būs pieejams atjaunotais makroekonomiskās attīstības un fiskālās attīstības scenārijs un aprēķināta fiskālā telpa.

Ministru prezidente L.Straujuma

23.04.2014. 15:00

218

Finanšu ministrijas Fiskālās politikas departamenta

Fiskālās pārvaldības nodaļas vadītājs

Gints Trupovnieks

Gints.Trupovnieks@fm.gov.lv, 67083809